open-index/open-wikipedia-markdown huggingface dataset:
Citrín (kremeň)

**Citrín** je drahokamová odroda kremeňa; je priezračný a má rôzne odtiene žltej farby. Zaraďuje sa medzi fanerokryštalické (jasnokryštalické) odrody kremeňa.

## Charakteristika
Na pohľad je veľmi podobný topásu, od ktorého ho možno rozoznať vďaka nižšej tvrdosti. Sfarbuje ho hydroxilovaný oxid železa. Sýto sfarbené citríny sa získavajú aj tepelnou úpravou ametystu. Podobne ako ametyst, aj citrín môže na svetle blednúť. Prírodný citrín býva vzácny, preto väčšina citrínov na trhu je zvyčajne tepelne upravený ametyst.

## Výskyt
Vyskytuje sa vo všeobecnosti v rovnakých lokalitách ako ametyst, v granitových pegmatitoch USA a bývalého ZSSR. Ďalšie náleziská sú v Brazílii (Minas Gerais), na škótskom ostrove Arran, blízko Hajdabarádu v Indii, vo francúzskom Dauphiné, v Salvanca Province v Španielsku  a na Madagaskare. Často sa vyskytuje v prírode ako valóny, ktoré sú však slabo sfarbené. Zo všetkých odrôd kremeňa je najdrahší a v prírode veľmi vzácny,  podľa iných zdrojov zase pomerne hojný.

## Referencie


## Iné projekty

## Externé odkazy
* 
* www.sperky-a-diamanty.sk - citrín ako drahokam

Kategória:Odrody kremeňa
Kategória:Polodrahokamy
Civilizácia

thumb|250px|Mestá sú hlavným znakom ľudských civilizácií.

**Civilizácia** je úroveň spoločenského vývoja, ktorý dosiahla určitá spoločnosť, súhrn jej materiálnych a duchovných výdobytkov.

V klasickom myslení: súhrn fenoménov náboženských, intelektuálnych, politických atď. a im zodpovedajúcich hodnôt, ktoré charakterizujú národy, preberajúce grécko-rímsku tradíciu a kresťanstvo. Klasické myslenie stavia takto civilizáciu etnocentricky proti divošstvu a barbarstvu.

V modernej vede: vlastnosť akejkoľvek spoločnosti, napr. civilizácia amazonská, civilizácia čínska, civilizácia španielska atď. V anglosaskej antropológii sa tomto zmysle hovorí väčšinou o kultúre.

Civilizácia v 18. storočí je spoločnosť osvietenského racionalizmu a technickej vyspelosti v protiklade k primitívnym, barbarským spoločnostiam. Civilizácia je buď to isté, čo kultúra, alebo je to (oproti kultúre 18. stor.) úroveň techniky a s ňou súvisiacej materiálnej kultúry.

Podľa encykopedistov je civilizácia protiklad barbarstva a feudalizmu.

Vo francúzskom osvietenstve je to výsledok technického, duchovného, umeleckého, morálneho a spoločenského pokroku, slovom historického pokroku. V prehistórii a u prírodných národov (divochov, barbarov) sa nedá hovoriť o histórii a teda ani o civilizácii.

Podľa Arnolda Josepha Toynbeeho je civilizácia jednotka historického skúmania, ktorá je relatívne sebestačná a viac menej zrozumiteľná oddelene od zvyšku dejín.

Zaoberať sa civilizáciou namiesto národmi je prax, ktorú považujú za samozrejmú orientalisti, historici staroveku, archeológovia a antropológovia. Rozkrájať civilizáciu na kusy a označiť ich nálepkou národ je príznačné pre bádateľov v oblasti moderných západných dejín. Až do začiatku 18. storočia sa klasické diela západných historikov venovali celým dejinám západného kresťanstva alebo dokonca úplným dejinám sveta od jeho stvorenia až po posledný súd.

## Iné projekty

## Externé odkazy
* 
* Piaček, J.: *Malá encyklopédia synkriticizmu*. Bratislava 2013. http://www.scribd.com/doc/163575829/Mala-encyklopedia-synkriticizmu
Európska civilizácia

**Európska civilizácia** je súhrnné označenie pre civilizácie vyvíjajúce sa v Európe. Základy európskej civilizácie položil grécky národ približne v 6. storočí pred Kr. 

## Externé odkazy
* 

Kategória:Dejiny Európy
Civilonym

**Civilonym** (lat. + gr.) je pseudonym, ktorý vzniká použitím cudzieho mena skutočnej osoby.

## Externé odkazy
* 

Kategória:Jazyk
Cizelácia

**Cizelácia** môže byť:
* v strojárstve: jemné opracovávanie povrchu kovu (kovových výrobkov) ostrými dlátkami a nožíkmi, pozri cizelácia (strojárstvo) 
*v literatúre: vypracovávanie, brúsenie, cibrenie slohu, štýlu
*v športe: tréning dokonalého zvládnutia príslušného technického prvku 

## Externé odkazy
*
Rudolf Clausius

**Rudolf Julius Emanuel Clausius** (* 2. január 1822, Koszalin, Poľsko – † 24. august 1888, Bonn, Nemecko) bol nemecký matematik a fyzik, ktorý je považovaný za zakladateľa termodynamiky. 

Na základe prác Joulea a Carnota formuloval v roku 1865 pojem entropia a princíp jej rastu, ktorý je základom druhej vety termodynamiky.

## Dielo
* *Anhandlungen über die mechanische Wärmetheorie*, I-II, 1864-1867
* *Der zweite Hauptsatz der Wärmetheorie*, 1867
* *Die mechanische Behandlung der Electricität*, 1879
* *Die mechanische Wärmetheorie*, I-III, 1876-1891
* *Ueber die bewegende Kraft der Waerme und die Gesetze, welche sich daraus fuer die Waermelehre selbst ableiten lassen*, 1921
* *Die Potentialfunction und das Potential*, Verlag von Johann Ambrosius Barth, Leipzig 1859
* *Ueber einen auf die Wärme anwendbaren mechanischen Satz*. 1870

## Pozri aj
*Clausiusova nerovnosť

## Iné projekty

## Externé odkazy
* Rudolf Clausius  

## Zdroj
* 

Kategória:Nemeckí fyzici
Kategória:Nemeckí matematici
Kategória:Držitelia Radu Pour le Mérite
Kategória:Absolventi Humboldt-Universität zu Berlin
Kategória:Absolventi Univerzity v Zürichu
Kategória:Vyučujúci na Univerzite v Zürichu
Clinamen

**Clinamen** (lat.) alebo **sklon, odklon, náklon, príklon** je odchýlka atómov pri padaní prázdnym priestorom, vďaka ktorej sa môžu zhlukovať podľa jednotlivých vlastností a vytvárať tak telesá. Termín pochádza od Lucretia a týka sa názorov Epikura, ktorému pojem odchýlky umožňoval vložiť slobodnú vôľu do ľudskej duše už pri jej vzniku, pretože obzvlášť jemné atómy, ktoré dušu vytvárajú, môžu spomenuté odchýlky atómov využívať.

## Externé odkazy
* 

Kategória:Epikureizmus
Kategória:Metafyzika
Kategória:Filozofické koncepty
Cluny (obec)

**Cluny** alebo **Clugny** je francúzska obec v departemente Saône-et-Loire v regióne Burgundsko. 

V roku 2009 tu žilo 4 624 obyvateľov. 

V 10. storočí bolo miestne opátstvo strediskom reformistického hnutia za obrodu cirkvi (clunyjské hnutie).

## Pozri aj
* Clunyjské hnutie
* Kláštor v Cluny
* Odon de Cluny

## Iné projekty

## Zdroj
* 
* 

Kategória:Obce v departemente Saône-et-Loire
Cnosť

**Cnosť** alebo **čnosť** (grécky *αρετη, areté*, lat.*virtus*) je vypestovaný a navyklý (habituálny) sklon k dobrému konaniu.

## O cnosti
Podľa Aristotela je cnosť absolútna mravná zdatnosť alebo duševná zdatnosť (areté) čiže stála vlastnosť alebo stav, ktorým sa človek stáva dobrým a ktorým robí svoj výkon dobrým; cnosť je získaná zdatnosť k dobrému, k mravnému výkonu.

Podľa Gassendiho je to rozumom usmerňovaný návyk zachovávania náležitej miery (zlatý stred) v navzájom si odporujúcich vášňach.

Podľa katolicizmu je to trvalá a pevná dispozícia konať dobro.

Podľa Leibniza je podmienená existenciou morálneho zla.

Podľa Platóna je to harmónia jednotlivých častí duše. Harmóniou rozumovej duše je múdrosť, srdnatej duše mužnosť, žiadostivej duše striedmosť alebo umiernenosť; cnosť, ktorá dbá, aby v týchto troch dušiach spolu bol náležitý poriadok, je spravodlivosť.

Rozhodujúcou cnosťou v ľudskom živote je múdrosť. Keď ju človek má, má aj ostatné cnosti.

Podľa Sokrata je to vedenie toho, čo je dobré, spravodlivé a čestné, cnosť sa dá naučiť.

Podľa stoicizmu je to schopnosť rozoznať dobré od zlého; vnútorná morálna sila človeka, ktorá mu umožňuje ovládať všetky túžby, vášne a rozumu odporujúce sklony a podriaďovať ich požiadavkám rozumnej ľudskej prirodzenosti.

Existujú tri druhy cností: fyzické cnosti, etické cnosti a logické cnosti. Spomedzi cností sú najcennejšie štyri: múdrosť, udatnosť, umiernenosť a spravodlivosť. Cnosť zaručuje človeku šťastie, poskytuje mu sebauspokojenie, oslobodenie a získanie nezávislosti (apatie). Cnosť je to isté, čo múdrosť.

## Kresťanstvo a cnosť
V Novom zákone sa tiež vyskytujú zoznamy cností podobné stoickým, často vedľa zoznamov nerestí (napr. Ga 5,22nn; 1Tm 6,11; 2P 1,5-7). Špecificky kresťanské pojatie cnosti sa však obvykle odvodzuje z výrokov apoštola Pavla:

„A tak teraz ostáva viera, nádej, láska, tieto tri; no najväčšia z nich je láska.“ (1 Kor 13,13)

O týchto troch sa potom v kresťanskej teológii hovorí ako o cnostiach božských alebo teologických, pretože sú darom (milosťou) Božou a prevyšujú prirodzené ľudské schopnosti.

### Sedem cností
Sedem cností je protipólom siedmich hlavných hriechov. Sedem cností: pokora, štedrosť, dobroprajnosť, mierumilovnosť, cudnosť, striedmosť, činorodosť.

### Tomáš Akvinský
Tomáš Akvinský rozlišuje štyri cnosti prirodzené - múdrosť, spravodlivosť, statočnosť a umiernenosť - ako základ prirodzeného zákona (lex naturalis), ktorý odráža večný zákon Boží (lex aeterna). Nad nimi však stoja tri Božské, čiže teologické cnosti kresťanské - viera, nádej a láska - ktoré vždy pochádzajú z Božej milosti.

## Príklady
* božská cnosť
* kardinálna cnosť
* teologická cnosť
* cudnosť
* láska
* miernosť
* múdrosť
* nádej
* odvážnosť
* pokora
* rozumnosť
* sila
* spravodlivosť
* viera
* zmužilosť

## Iné projekty

## Zdroj

## Externé odkazy
* Katechizmus Katolíckej cirkvi o čnostiach (katechizmus.sk) slovensky
* Katechizmus katolíckej cirkvi (Vatican.va) anglicky
Kardinálne cnosti

**Kardinálne cnosti** sú štyri, s ktorými súvisejú ostatné cnosti. Grécka etika zistila, že popri štyroch cnostiach sú aj ďalšie tak ich nazvala základné. Označenie kardinálne pochádza z kresťanského označenia. V kresťanstve poznáme rozdelenie na cnosti ľudské teda kardinálne a Božské teda teologické.

## Význam slova kardinálny
Slovo kardinálny pochádza z latinčny zo slova *cardinale* čo znamená *základný*.

## Cnosti podľa kresťanstva
Cnosti sa delia na: Božské a ľudské.

Božské (teologické):
* 1.Viera
* 2.Nádej
* 3.Láska

Ľudské (kardinálne):

* 1. Múdrosť (rozvážnosť) – lat. *prudentia* (schopnosť správne vybrať vhodné prostriedky na dosiahnutie cieľa vzhľadom na okolnosti danej situácie a tieto prostriedky správne použiť)
* 2. Spravodlivosť – lat. *iustitia* (oplácanie každému podľa jeho zásluh, berúc na vedomie spoločné dobro spoločnosi, ako aj dobro jej členov)
* 3. Mravná sila – lat. *fortitudo* (vytrvalosť, schopnosť postaviť sa strachu, neistote a poníženiu)
* 4. Miernosť – lat. *temperantia* (sebaovládanie, odriekanie)

## Referencie

## Iné projekty

## Externé odkazy
* Cnosti-osnovy Zdroj č. 1
* UPC.uniba.sk Zdroj č. 2
* Rozvážnosť
* Striedmosť 

Kategória:Etika
Kategória:Cnosti
Kategória:Kresťanská etika
Cogito

**Cogito** (lat.) znamená myslím. 

Pre Descarta je to prvá pravda, ktorá je nepochybná vďaka svojej evidencii.

Pre Descarta je tiež v podstatnom súvzťahu s esse; je to závislosť ideí taká, že kde je cogito, musí byť aj esse, ale nie naopak. Skúsenosť 'cogito' teda Descartes objektivizuje do súvzťahu vrodených ideí; pravda vety cogito, ergo sum je zaručená jasným a zreteľným nazeraním vzťahu ideí vlastného myslenia, istoty, existencie.

## Externé odkazy
* 

Kategória:Latinské výrazy
Cogito, ergo sum

**Cogito, ergo sum** [vyslov: kógitó ergó sum/kogito ergo sum] je latinská veta, ktorá znamená: *Myslím, teda som*. Veta pôvodne pochádza z Descartovho francúzsky písaného diela *[[Rozpravy o metóde]]* (Discours de la méthode) z roku 1637 (v podobe *Je pense, donc je suis* [ž pãs, dõk ž süi] - Myslím, teda som), v ktorom je jeho základnou filozofickou tézou. V latinčine (v podobe *Ego cogito, ergo sum* [ego kógitó ergó sum] - Myslím, teda som) výraz prvýkrát použil v roku 1644 v diele Principia philosophiae (1. časť, bod 7).

## Pozri aj
* metodická skepsa

## Externé odkazy
* 
*Discours de la méthode
*Principia philosophiae

Kategória:Latinské výrazy
Anthony Collins

**Anthony Collins** (* 21. jún 1676, Heston (Middlesex) – † 13. december 1729, Londýn) bol anglický filozof, stúpenec deizmu.

## Externé odkazy
* Anthony Collins v kontextu raného britského osvícenství 

## Zdroj

Kategória:Narodenia v 1676
Kategória:Úmrtia v 1729
Kategória:Anglickí filozofi
Anna Kafendová

Prof. **Anna Kafendová**, rod. Zochová, (* 24. jún 1895, Záriečie – † 13. apríl 1977, Myjava) bola slovenská klavírna umelkyňa, hudobná pedagogička a muzikologička. Je považovaná za zakladateľku slovenskej hudobnej pedagogiky. Počas svojho pedagogického účinkovania na Vysokej škole múzických umení vychovala celý rad významných slovenských klaviristov.

## Rodina
* Otec: Pavel Zoch - evanjelický farár v Záriečí
* Matka: Paula Križan

## Životopis
Narodila sa 24. apríla 1895 v Záriečí. Prvé hudobné základy v hre na klavíri získala na evanjelickej nemeckej škole. Po ukončení ľudovej školy pokračovala na dievčenskej strednej škole v Modre, kde navštevovala aj hodiny klavírnej hry. V štúdiách pokračovala v Innsbrucku v Mestskej hudobnej škole. Po získaní diplomu pokračovala v štúdiách na konzervatóriu v Prahe. Po návrate na Slovensko nastúpila ako učiteľka klavírnej hry na Prvej hudobnej škole na Slovensku. 

## Hudobno-pedagogické aktivity
Je považovaná za zakladateľku slovenskej hudobnej pedagogiky. Na rozdiel od svojho manžela Frica Kafendu, ktorý sa pridržiaval pevných metodických zásad, jej cestou bolo hľadanie rôznych prameňov. Kafendová vychádzala výlučne z hudobnej predstavy. Z akýchkoľvek poučiek abstrahovala to, čo bolo blízke jej interpretačnému založeniu. Bola názoru, že dobrý pedagóg sa neviaže k jednému vzoru, ale poznáva a aplikuje viac vzorcov, pretože jedna cesta vedie ku kopírovaniu. Inklinovala k spontánnemu hudobnému prejavu a k emocionalizácii žiaka. Od začiatku skladby vyžadovala umelecké stvárnenie, odmietala interpretáciu bez emocionálnej odozvy. Odmietala myšlienky, že skladba sa dotvorí v jej závere. Jej pedagogické poznámky sa sústreďovali najmä k zvýrazneniu obsahovej stránky hudby. Učiteľ by mal podnecovať žiakov k pestovaniu a uplatňovaniu dynamickej škály ako aj k zvukovej vyhranenosti náladových kontrastov. 

## Externé odkazy
* Záznam o narodení a krste v matrike evanjelického zboru v Záriečí; záznam číslo 60; pokrstená ako Anna Martha Božena Zoch

Kategória:Slovenskí hudobníci
Kategória:Slovenskí klaviristi
Kategória:Slovenskí pedagógovia
Kategória:Osobnosti zo Záriečia
Con duolo

**Con duolo** (tal.) je v hudbe: zarmútene, žiaľne (o spôsobe hry).

## Externé odkazy
* 

Kategória:Hudobná terminológia
Conatus

**Conatus** (lat.) je úsilie, námaha, snaha, napr. conatus dejín - smer historického vývinu.

## Externé odkazy
* 

Kategória:Latinské výrazy
Concursus dei

**Concursus Dei**  alebo **concursus Divinus** (lat., doslova: *Božské spolupôsobenie*) je teologické a filozofické učenie o aktivite Boha v stvorení, o jeho neustálom bezprostrednom zasahovaní do svetového diania. 

Koncept božského spolupôsobenia spolu s predstavou o božej všemohúcnosti nastoľuje, obzvlášť po tragédii holokaustu, akútne otázku teodicey: *Ako to, že dobrotivý a všemohúci Boh dopúšťa zlo?* 

## Pozri aj
* zlo
* teodícea

Kategória:Kresťanská teológia
Kategória:Latinské výrazy
Collège de France

250px|thumb|Okrasný štít Collège de France
250px|thumb|Nádvorie Collège de France

**Collège de France** je výskumný ústav v Paríži v 5. obvode na Rue Saint-Jacques a *[[Rue des Écoles]]* v budove vedľa Sorbonny.

Patrí medzi prestížne verejnoprávne výskumno-vzdelávacie inštitúcie nazývané *[[Grands établissements]]* (slov. približne *Významné ustanovizne*). Vznikla v roku 1530 ako alternatíva k Sorbonne. Collège de France usporiadava aj prednášky, ktoré sú bezplatne prístupné verejnosti.

## Opis
Collège de France je zvláštna inštitúcia: jej oficiálnym poslaním je „učiť vedomosti, ktoré práve vznikajú“ (*Enseigner le savoir en train de se faire*), moderne povedané spájať bádanie a výuku. Má 54 profesorských miest, rozdelených do piatich oblastí:
* matematika,
* fyzika,
* ostatné prírodné vedy vrátane medicíny,
* spoločenské vedy,
* história, jazyky a literatúry.

Collège de France usporiadava pravidelné prednášky, prístupné verejnosti, nemá však žiadnych zapísaných študentov, žiadne študijné odbory a neudeľuje žiadne tituly. Väčšina, ale nie všetci profesori sú Francúzi, dve miesta sa obsadzujú hosťujúcimi profesormi. Keď sa nejaké miesto uvolní, rozhodujú profesori o tom, kto na ne má byť povolaný. Profesúra na Collège de France je vo Francúzsku bez diskusie vrcholom vedeckej kariéry.

## História
Roku 1530 založil kráľ František I. podľa rady svojho knihovníka, humanistu Guillaumea Budého, „*Kráľovské kolégium*“ alebo tiež „*Kolégium troch jazykov*“, pretože sa tu spočiatku vyučovala gréčtina, hebrejčina a latinčina. Profesori boli hmotne zaistení, neskôr sa k oborom pridalo právo, matematika a medicína. Po revolúcii v 1789 sa kolégium premenovalo na „*Národné kolégium*“ a od roku 1870 na Collège de France. Jej heslom od založenia je „''Učí všetko“ (Docet omnia).

## Slávni profesori
Medzi profesormi na Collège de France boli a sú taktiež nasledujúci:

## Externé odkazy
* Oficiálna stránka 

## Zdroj
* 
* 


Kategória:5. obvod (Paríž)

Kategória:Grands établissements
Kategória:Historické pamiatky v Paríži
Conditio sine qua non

**Conditio sine qua non** (lat.) je *[[nevyhnutná podmienka]]*, bez ktorej nie je možná nejaká udalosť.

## Externé odkazy
* 

Kategória:Latinské výrazy
Coincidentia oppositorum

**Coincidentia oppositorum** (lat.) je zhoda protikladov. 

Mikuláš Kuzánsky používal tento termín v súvislosti s ideou odstránenia protikladov v nekonečne.

## Externé odkazy
* 

Kategória:Latinské výrazy
Conscientia

**Conscientia** (lat.) je svedomie.

Podľa Tomáša Akvinského je to aplikácia určitého vedenia na určitý úkon (applicatio scientiae ad aliquem actum particularem).

## Externé odkazy
* 

Kategória:Latinské výrazy
Consensus omnium

**Consensus omnium** (lat.: súhlas všetkých) alebo **consensus gentium** (lat: súhlas národov) je súhlas všetkých (národov), ktorý ako dôkaz používali stoici, Cicero, predstavitelia škótskej školy: metóda tohto dôkazu spočíva v tom, že to, s čím súhlasia všetci, čo všetci uznávajú, je pravda.

Consensus omnium je tiež Sieť spolupracujúcich knižníc na Urale.

## Externé odkazy
* 
* Stránka siete uralských knižníc

Kategória:Latinské výrazy
Kategória:Logika
Consequens

**Consequens** (lat.) je nasledujúce, následok, dôsledok.

## Externé odkazy
* 

Kategória:Latinské výrazy
Consol

**Consol** () môže byť
* v ekonómii: nová štátna oblikácia vydaná na základe konsolidácie štátneho dlhu
* druh všesmerového majáka.

## Externé odkazy
*
Contradictio

**Contradictio** (lat.) je rozpor, napr. contradictio in adiecto. Poslovenčene: *kontradikcia.*

## Externé odkazy
* 

Kategória:Latinské výrazy
Contradictio in adiecto

**Contradictio in adiecto** (lat.) je protiklad, rozpor medzi prídavným menom a podstatným menom, napr. čierny sneh, malý obor.

Avšak ak je protiklad použitý zámerne, najmä v rétorike a poézii, ide o oxymoron.

## Zdroje

## Externé odkazy
* 

Kategória:Latinské výrazy
David Cooper

**David Cooper** (* 1931, Kapské Mesto, Južná Afrika – † 29. júl 1986, Paríž, Francúzsko)  bol juhoafrický psychiater, iniciátor a predstaviteľ antipsychiatrie; kritizoval štruktúry spôsobujúce odcudzenie rodiny. 

Bol zakladajúcim členom *Philadelphia Association* v Londýne, a riaditeľom ústavu fenomenologických štúdií.

V roku 1971 vyšlo jeho dielo *Smrť rodiny*.

## Referencie


## Externé odkazy
* Stručný životopis po anglicky 
* 

Kategória:Juhoafrickí lekári
Kategória:Psychiatri
Kategória:Osobnosti z Kapského Mesta
Córdoba (mesto v Španielsku)

**Córdoba** je mesto v južnom Španielsku v Andalúzii na rieke Guadalquivir a hlavné mesto rovnomennej provincie. Má približne 328 000 obyvateľov (2010).

## Dejiny

Córdobu založili v 2. storočí pred Kr.  Feničania. V roku 152 pred Kr. bolo pripojená k Rímskej ríši (pod názvom Corduba). Počas sťahovania národov tu boli dočasne Vandali, potom mesto dobyla Byzantská ríša (544 - 571), potom Vizigóti (572). V tom čase mesto upadalo. 

V roku 711 ho dobyli Arabi a v roku 716 sa stala hlavným mestom islamského emirátu v Al-Andalus (od roku 756 Córdobského emirátu, od roku 929 Córdobského kalifátu). Počas celej arabskej nadvlády to bolo jedno z najbohatších miest, duchovné a kultúrne centrum islamu. Okolo roku 1000 bola Córdoba najväčšie alebo jedno z najväčších miest na svete (asi 500 000 obyvateľov). Žili tu vedľa seba kresťania, moslimovia a židia. V tomto čase vznikla aj známa Mezquita (dnes katedrála). Po zániku Córdobského kalifátu (1031) pripadla Cordóba Džahvanidovcom, roku 1069 Abbadidovcom zo Sevilly, roku 1091 Almorávidovcovm a od 12. storočia Almohádovcom. 

V roku 1236 Córdobu v rámci reconquisty dobyla Kastília.

## Kultúrne pamiatky
Historické centrum mesta je známe svojimi palácmi a mešitami. Pre ich dobrý stav bola Córdoba zapísaná do Zoznamu svetového kultúrneho dedičstva UNESCO.

## Osobnosti mesta
* Marcus Annaeus Seneca (* asi 54 pred Kr. – † asi 39), rímsky rečník a spisovateľ
* Lucius Annaeus Seneca (* asi 4 pred Kr. – † 65) bol rímsky filozof, štátnik a spisovateľ 
* Marcus Annaeus Lucanus (* 39 – † 65), rímsky básnik, bratanec Senecu mladšieho
* Hosius z Córdoby (* 257 – † medzi 357 - 359), biskup
* Abd ar-Rahmán III. (* 889 – † 961), arabský umajjovský vládca Španielska 
* Ibn Rušd (* 1126 – † 1198), filozof moslimského stredovekého západu, lekár, právnik a matematik
* Maimonides (* 1135 – † 1204), židovský filozof, lekár a právnik
* Luis de Góngora y Argote (* 1561 –†  1627), španielsky barokový básnik
* Ángel de Saavedra (* 1791 – † 1865), španielsky romantický spisovateľ a básnik
* Manolete (* 1917 – † 1947), toreádor

## Partnerské mestá
*  Adana, Turecko
*  Bourg-en-Bresse, Francúzsko
*  Buchara, Uzbekistan
*  Kairouan, Tunisko
*  Damask, Sýria
*  Fès, Maroko
*  Láhaur, Pakistan
*  Manchester, Spojené kráľovstvo

## Iné projekty

## Externé odkazy
* Oficiálna stránka

Kategória:Mestá v Španielsku
Kategória:Bývalé hlavné mestá
Córdobský kalifát

thumb|Rozsah Córdobského kalifátu začiatkom 10. storočia

**Córdobský kalifát** alebo (na odlíšenie od Abbásovského kalifátu v Bagdade) **Západný kalifát** bol kalifát na asi (južných) 80%-tách Pyrenejského polostrova a v časti severnej Afriky (Ceuta a Tanger) od roku 929 do 1031, v ktorom vládli Umajjovci. Vznikol transformáciou córdobského emirátu, ktorý vznikol roku 756. Na severe súperil s kresťanskými panovníkmi Aragónska, Astúrie, Katalánska a Navarry. 
Roku 1031 sa rozpadol na rad menších kráľovstiev (tzv. taifas), čo umožnilo razantnejší nástup reconquisty.

Bol to vyspelý štátny útvar, ktorý kultúrou a vzdelanosťou prevyšoval väčšinu súdobých európskych štátov. Jeho mestá sa vyznačovali rozvinutou remeselnou výrobou a obchodom, pokročilou architektúrou a mestskou zástavbou. Známe sú napríklad historické jadrá miest ako Córdoba, Granada a Sevilla. Mauri stavali krásne a zaujímavé budovy ako mešitu La Mesquita v Cordobe, ktorá sa dnes používa ako katedrála. V rámci kalifátu viac-menej v pokoji koexistovali židia, kresťania aj moslimovia. 

## Vládcovia (neúplné)
* Abd ar-Rahmán III., 1. kalif Córdobského kalifátu

## Pozri aj
* arabská ríša

Kategória:Dejiny Španielska
Kategória:Kalifát
Lucius Annaeus Cornutus

**Lucius Annaeus Cornutus** (* 1. storočie) bol rímsky filozof, ktorý písal po grécky i po latinsky, predstaviteľ mladšieho stoicizmu. 

Je autor diela *Epidromé tón kata tén Hellénikén theologián paradedomenón (Prehľad gréckej teológie)*.

## Externé odkazy
* 

Kategória:Filozofi starovekého Ríma
Credit

**Credit** je počítačový program pre tvorbu, používanie a spravovanie hypertextových aplikácií v systéme DOS. Pomocou neho boli vytvorené prvé verzie slovenskej internetovej filozofickej encyklopédie Filit.

## Referencie

Kategória:Softvér
Credo, quia absurdum

**Credo, quia absurdum** je latinský výraz, ktorý znamená: „Verím, pretože je to nezmyselné.“ Výrok je pripisovaný Tertullianovi. Znamená výzvu k slepej viere, primát viery nad rozumom.

## Externé odkazy
* 

Kategória:Latinské výrazy
Kategória:Kresťanská teológia
Crescendo

**Crescendo** [krešendo] (tal.) je hudobný výraz, ktorý znamená: čoraz silnejšie, so stupňujúcou sa silou (opak: decrescendo); časť skladby hraná s postupným zosilňovaním; zariadenie na organe, ktorým sa dá regulovať sila tónov.

## Externé odkazy
* 

Kategória:Hudobná terminológia
Kategória:Hudobná teória
Christian August Crusius

thumb|right|Christian August Crusius
**Christian August Crusius** (* 10. január 1715 – † 18. október 1775) bol nemecký filozof, žiak A. Rüdigera, filozof skúsenosti, odporca filozofie Ch. Wolffa.

## Externé odkazy
* 

Kategória:Narodenia v 1715
Kategória:Úmrtia v 1775
Kategória:Nemeckí filozofi
Cserhát

**Cserhát** alebo **Cserhát-hegység** je názov maďarskej časti sopečného pohoria Cerová vrchovina vo Vnútorných Západných Karpatoch.

Kategória:Pohoria v Maďarsku
Cu

**CU** môže byť:
* Cervecerias Unidas, SA, na Newyorskej burze 
* Champaign-Urbana
* Kresťanská únia, politická strana v Holandsku
* College University, animovaný internetový komediálny seriál
* "Control unit" - riadiaca jednotka
* credit union
* CU (Powerline) 
* Cubana, kód IATA
* "see you" v internetovom slangu
* "customer unit" - zákaznícka jednotka v logistike
* univerzity:
** Cameron University (USA)
** Cambridge University (Spojené kráľovstvo)
** Cardiff University (Spojené kráľovstvo)
** Carleton University (Kanada)
** Cedarville University (USA)
** Chinese University (Hongkong)
** Chulalongkorn University (Thajsko)
** Clemson University (USA)
** College University (Internet series)
** Columbia University (USA)
** Cornell University (USA)
** Cornerstone University (USA)
** Concordia University (USA)
** Cranfield University (Spojené kráľovstvo)
** Creighton University (USA)
** "Charles University" - Karlova univerzita (Praha)
** University of Calcutta (India)
** University of Colorado (USA)
* Kuba, kód ISO 3166 and bývalý kód NATO

**Cu** môže byť:
* meď, chemický prvok
* kumulus, oblak

**cu** môže byť:
* príkaz Unixu, pozri cu (Unix)
* Kuba
* typ čínskeho bronzového predmetu, pozri cu (predmet)

## Iné projekty
Cudnosť

[náhľad|''Cudnosť'', od [Matyáš Bernard Braun|Matyáša Bernarda Brauna.]]
**Cudnosť** je cnosť spočivajúca v prísnej mravnosti, zdržanlivosti, najmä vo vzťahu k pohlavnému životu.

## Iné projekty

## Externé odkazy
* 

Kategória:Cnosti
Cudzinec

**Cudzinec** môže byť:
* v práve:
** v medzinárodnom práve: fyzická osoba, ktorá nie je podľa zákonov štátu, v ktorom sa zdržiava, jeho občanom, nebolo jej v tomto štáte priznané postavenie utečenca a má občianstvo iného štátu, pozri cudzinec (medzinárodné právo)
** vo vnútroštátnom práve Slovenskej republiky: každá fyzická osoba, ktorá podľa zákonov Slovenskej republiky nie je jej občanom, pozri štátne občianstvo Slovenskej republiky
* v literatúre:
** román Alberta Camusa z roku 1942, pozri ''Cudzinec'' (Camus)
** poviedka J. D. Salingera z roku 1945, pozri ''Cudzinec'' (Salinger)
* vo filmografii:
** alternatívny názov pre americko-francúzsky akčný dramatický film z roku 2010, pozri ''Turista'' (film)
** novozélandský triler z roku 2003, pozri ''Cudzinec'' (novozélandský film z roku 2003)
** americko-poľský akčný triler z roku 2003, pozri ''Cudzinec'' (americko-poľský film z roku 2003)
** americký triler z roku 1997, pozri ''Cudzinec'' (film z roku 1997)
* v divadle: muzikál Márie Muráňovej z roku 2006, pozri ''Cudzinec'' (muzikál)

## Pozri aj
* cudzozemec

## Referencie
Cudzota

**Cudzota** alebo cudzosť je 
* cudzí ráz 
* cudzie spôsoby 
* nezvyklosť 
* zvláštnosť 
* chladnosť 
* protiklad domova.

Protiklad domova a cudzoty je jednou z čŕt ľudského sveta.

## Externé odkazy
* 

Kategória:Filozofický slovník
Kategória:Sociológia
Jonathan Culler

**Jonathan D. Culler**, D. Phil. (* 1. október 1944) je americký literárny teoretik, profesor angličtiny a literárnej komparatistiky na Cornell University.

## Výberová personálna bibliografia
**Flaubert : The Uses of Uncertainty*
**Structuralist Poetics : Structuralism, Linguistics, and the Study of Literature*
**Ferdinand de Saussure*
**The Pursuit of Signs*
**On Deconstruction : Theory and Criticism after Structuralism*
**Roland Barthes*
**The Call of the Phoneme : Puns and the Foundations of Letters*
**Framing the Sign : Criticism and Its Instituitions*
**Literary Theory : A Very Short Introduction*
**Barthes : A Very Short Introduction*

## Referencie


## Externé odkazy
* Jonathan Culler na webe Cornell University
* Práce Ondřeje Fundy Jonathan Culler a neopragmatismus

## Zdroj
* 

Kategória:Literárni teoretici
Kategória:Univerzitní profesori USA
Kategória:Absolventi Harvard University
Cum principia negante non est disputandum

**Cum principia negante non est disputandum** je latinská veta, ktorá znamená: *S tým, kto popiera [[princíp]]y, nemožno debatovať*, t. j. bez vzájomnej zhody v
základných predpokladoch nie je možná logická debata.

## Externé odkazy
* 

Kategória:Latinské výrazy
Cvičenie

**Cvičenie** môže byť:
*všeobecne: súbor zámerných a uvedomovaných činností, operácií a výkonov, ktoré smerujú k zdokonaleniu niektorých stránok osobnosti
*v školstve:
**na vysokých školách: organizačná forma výučby, ktorá plní precvičovaciu, aplikačnú, opakovaciu, kontrolnú a upevňovaciu úlohu, pozri cvičenie (vysoká škola)
**vo vyučovaní: fáza vyučovacieho procesu, pozri cvičenie (fáza vyučovania)
**ucelená látka na precvičovanie (napr. cvičenie č. 3 v učebnici)
*v športe: 
**konanie telesných cvikov, pozri cvičenie (šport)
**tréning (šport)
*vystúpenie cvičencov pred verejnosťou, pozri napr. hasičské cvičenie

## Pozri aj
*tréning

## Externé odkazy
*
Telesné cvičenie

náhľad|Telesné cvičenie
**Telesné cvičenie** je cvik - prvok pohybovej činnosti vykonávaný s cieľom upevniť zdravie, telesne sa zdokonaliť a vychovať. Cvičenie je fáza fyzických aktivít , ktoré majú za cieľ zvýšit východiskovú telesnú zdatnosť. Pod pojmom cvičenie sa rozumie naberať svalovú hmotu po dobu cvičenia minimálme 20 minút denne. Cvičenia rozdeľujeme na silové, vytrvalostné, rýchlostné a koordinačné.

## Externé odkazy
* 
* Portál EÚ pre zdravie - Šport a voľný čas
Cvičiteľ

**Cvičiteľ** je telovýchovný pedagóg, ktorý je orientovaný na vedenie telovýchovného procesu v rekreačných telovýchovných a športových aktivitách zameraných na zvýšenie fyzickej a psychickej kondície, na zlepšenie zdravotného stavu a na regeneráciu pohybom, na poskytnutie aktívneho odpočinku a zábavy a naplnenie očakávaní pozitívnych zážitkov a sociálnych kontaktov pri rekreačnom športovaní kolektívu, alebo jednotlivcov.

Cvičiteľ riadi telovýchovný proces, pripravuje obsah, vyberá vhodné prostriedky, metódy a formy z hľadiska veku, pohlavia, zdravotného stavu, urovne telesnej zdatnosti a pohybových zručností, ale aj podľa záujmu cvičenca. Vychováva cvičencov k zdravému spôsobu života a rozširuje ich vedomosti o účinkoch rekreačného športovania a potrebe pravidelného pohybu, dopĺňa si odborné znalosti, overuje účinok telovýychovného procesu.

Na základe systému vzdelávania telovýchovných kádrov Zväzu rekreačnej telesnej výchovy a športu podla dosiahnutej kvalifikácie sú cvičitelia nsa Slovensku zaraďovaní do 3 kvalifikačných stupňov III., II., I. Podmienkou získania kvalifikácie je minimálny vek 18 rokov, absolvovanie predpísaného vzdelania a prax v telovýchovnom procese.

## Pozri aj
* telovýchovný proces

## Externé odkazy
* 

Kategória:Osobnosti v športe
Islandská cyklóna

**Islandská cyklóna** alebo **severoatlantická cyklóna** je relatívne trvalý útvar tlakovej níže nad Atlantickým oceánom medzi Grónskom a Európou, s centrom pri Islande. Je to cyklonálne ohnisko mierneho pásma severnej pologule, jeden z určujúcich tlakových útvarov pre európske počasie.

## Externé odkazy
* 

Kategória:Meteorológia
Cyklus

**Cyklus** môže byť:
* pravidelne sa opakujúci rad zmien, období, etáp, dejov, akcií, postupov, pracovných úkonov
* pravidelný kolobeh času
* ucelený rad, súbor častí tvoriacich vyšší celok 
* niekoľko hudobných, divadelných alebo literárnych diel alebo duševných výtvorov, spojených určitou spoločnou vlastnosťou, najmä témou či myšlienkou; aj souborné uvedenie takýchto diel 
* v ekonómii: skrátene hospodársky cyklus
* v histórii a sociológii: skrátene sociálny cyklus
* v biológii: pravidelne v určitom časovom období sa opakujúcí sled dejov v živote organizmov, najmä:
** životný cyklus
** pravidelne kolísanie početnosti živočíchov
** bunkový cyklus
** jadrový cyklus (sled delenia bunkového jadra)
* v chémii: 
** reťazec, kruh v molekule (cyklickej zlúčenine), pozri cyklus (chémia)
** séria chemických reakcií (napr. Calvinov cyklus)
* vo fyzike: 
** sled zmien stavov, ktorým sa fyzikálna sústava po určitom čase znova nachádza v počiatočnom stave, pozri cyklus (fyzikálna sústava)
** jednotka fázového uhla, pozri cyklus (fázový uhol)
* v matematike: viacero významov, napríklad:
** časť permutácie, pozri cyklus (algebra)
** v teórii grafov: súvislý konečný orientovaný graf, v ktorom z každého uzla jediná hrana vychádza a do každého uzla jediná hrana vstupuje, pozri cyklus (teória grafov)
* v informatike: 
** postupnosť operácií opakovane uskutočňovaných v rovnakom poradí, najmä:
*** cyklus pamäte
*** vyhľadávací cyklus
** skrátene cyklus inštrukcie
** pojem pri tvorbe algoritmu, pozri cyklus (algoritmus)
Geologický cyklus

**Geologický cyklus** je dlhé obdobie vo vývoji Zeme, ktoré sa v priebehu geologického obdobia niekoľkokrát opakuje a prebieha v určitom zákonitom slede. Najstaršie geologické cykly trvali asi 500 mil. rokov, najmladšie 200 mil. rokov. Na začiatku vznikajú nové geosynklinály – rozsiahle sedimentačné panvy a prebieha bázický, prevažne podmorský vulkanizmus. Koniec geologických cyklov charakterizuje intenzívne vrásnenie, vznik pásmových pohorí a sopečné výlevy.

Tento cyklus sa dá pomocou súčasných teórií (teória platňovej tektoniky) opísať nasledovne: Začiatok je otvorenie nového riftového systému, jeho následné rozširovanie a vyplnenie vodou (vznik mora) – napr. Červené more. Časom sa pôvodné okraje riftu od seba vzdialia dostatočne ďaľeko, čím sa z mora stane oceán a ich dná vytvoria oceánske panvy – Atlantický oceán. Časom rozchádzajúce sa platne prídu do kontaktu s inými platňami, čím nastane ich pokles v (subdukčnej zóne) a nakoniec sa celý oceán opäť uzavrie a kontinentálne platne na jeho okrajoch vytvoria pásmové pohorie. Poklesnutý a roztavený materiál sa môže opäť dostať na povrch – čo sa deje cez oslabené miesta v kôre, príp. cez existujúce riftové zóny, čím sa cyklus uzatvára.

Geologické cykly vo fanerozoiku sa nazývajú podľa vrásnení:
* kaledónsky geologický cyklus
* varísky geologický cyklus
* alpínsky geologický cyklus

## Zdroj
* 

Kategória:Geologické procesy
Hospodársky cyklus

**Hospodársky cyklus** (iné názvy **podnikateľský cyklus**, **ekonomický cyklus**, **konjunktúrny cyklus**, **konjunkturálny cyklus**, **priemyselný cyklus**) je označenie pre výkyvy hospodárskej činnosti, ktoré sa vracajú v približne pravidelnej amplitúde a po približne rovnakom čase. Bez ďalšieho upresnenia sa pojmom hospodársky cyklus myslí Juglarov cyklus (pozri dole).

Najznámejšie cykly sú:
* Kitchinov cyklus - asi 3 roky
* Juglarov cyklus (=strednodobý cyklus) - 6 - 11 rokov s fázami:
** expanzia (=rozmach)
** kríza (I):
*** vrchol (=bod zvratu, kríza II)
*** kontrakcia (=kríza III): recesia alebo depresia 
** dno (=oživenie, druhý bod zvratu)
* Kondratievov cyklus (= dlhé vlny) - asi 50 rokov s fázami:
** fáza A (20-25 rokov): rast cien a výroby
** fáza B (20-25 rokov): pokles cien a spomalenie výroby

Pojem kríza sa v literatúre používa vo vyššie uvedených troch významoch (I-III).

## Referencie


Kategória:Makroekonómia
Cynizmus

**Cynizmus** môže byť:
* kynizmus
* bezohľadné, hrubé, bezcitné správanie; vyzývavé opovrhovanie konvenčnosťou, pozri cynizmus (psychológia)
Cytofyziológia

**Cytofyziológia** je odvetvie cytológie študujúce životné pochody buniek a zaoberajúce sa významom rôznych bunkových štruktúr.

## Externé odkazy
* 

Cytofyziológia
Piotr Jakovlevič Čaadajev

**Piotr Jakovlevič Čaadajev** (; * 7. jún 1794, Moskva, Rusko - † 26. apríl 1856, Moskva) bol jedným zo zakladateľov modernej ruskej filozofie. 

V roku 1838 vydal tzv. *Prvý filozofický list*, v ktorom kládol provokatívne otázky po zmysle dejín a celkovej existencie Ruska. Problém videl v izolovanosti ruských dejín od dejín ostatných európskych krajín. Jeho pohľad sa s nádejou upieral na Západ, predovšetkým na Paríž, ktorý vnímal ako zhmotnenie zmyslu dejín.

Svojimi otázkami vyprovokoval búrlivé diskusie v kruhoch zemskej šľachty - na základe odpovedí na ne sa v ruskom myslení vytvorili dva prúdy:
* západníci, ktorí súhlasili s jeho názormi na kvalitu Západu. Patril medzi nich napr. Alexandr Ivanovič Gercen, Ivan Sergejevič Turgenev.
* slavianofili, ktorí Rusko nezatracovali, naopak snívali o návrate idey *Svätej Rusi*.

## Iné projekty

## Externé odkazy
* 

Kategória:Ruskí filozofi
Zelený čaj

[thumb|Lístky zeleného čaju v [gaiwane (zhong).]]

**Zelený čaj** je nápoj pripravovaný z neoxidovaných čajovníkových listov.

Zelený čaj je najobľúbenejším čajom v Číne a Japonsku, kde jeho spotreba výrazne presahuje spotrebu čierneho čaju.

Čínsky zelený čaj má lahodnú chuť a vôňu a veľmi silné fyziologické účinky. V dôsledku značného obsahu trieslovín a aromatických látok má silnejšie účinky ako čierny čaj. Od čierneho čaju sa odlišuje okrem zmyslových vlastností, čiže vzhľadu a akosti nápoja, aj celým výrobným postupom.

Zelený čaj sa vyrába z čajových listov, ktoré v priebehu spracovania neprešli procesom vädnutia a oxidácie. V listoch obsiahnutý chlorofyl a triesloviny sa nezmenili a hotový produkt si tak ponechal prirodzenú farbu čajového listu.

Nápoj má silný osviežujúci účinok na organizmus, aj pri vystavení vysokému pracovnému výkonu alebo pri dlhodobej psychickej záťaži. Odporúča sa pre prácu v noci. Jeho sťahujúci účinok je výrazný najmä v letných horúčavách, keď sa odporúča piť vlažný. Zabraňuje poteniu a potláča pocit smädu.

## Pozri aj
* čaj
* formosa sencha
* gunpowder
* chun-mee
* mačča
* Japonská čerešňa (čaj)

## Iné projekty

## Externé odkazy
* 


Kategória:Čaj
Kategória:Japonský čaj
Kategória:Čínsky čaj
Čajovina

**Čajovina** alebo **čajová zmes** alebo **species** alebo **spécia** je suchá zmes na prípravu čaju.

## Iné projekty

## Externé odkazy
* 

Kategória:Čaj
Čajovník

thumb|Čajovník japonský
**Čajovník** (lat. Thea) je slovenské a zastarané latinské rodové meno niektorých druhov z latinského rodu Camellia (čeľaď čajovníkovité). Je to ker, ktorého upravené lístie sa používa na varenie čaju. Pestuje sa v trópoch. Listy obsahujú kofeín.

Patrí sem napríklad čajovník čínsky. 

## Iné projekty

Kategória:Čajovníkovité
Kategória:Okrasné dreviny
Kategória:Kry
Čakra

**Čakra** (-hlavný zaužívaný slovenský tvar, zároveň sanskritský kmeň) alebo **čakram** (-sanskritský nominatív) môže byť:
*pôvodne sanskritský výraz pre koleso, kruh
*metacia zbraň v podobe oceľového disku s otvorom uprostred a s ostrím po obvode, pozri čakra (zbraň) 
*slnečný kotúč ako indický mytologický symbol behu času, vznikania a zanikania
*modliaci mlynček, padma alebo lotos
*na západe najmä: bežne neviditeľné bodové energetické centrum na tele, pozri čakra (energetické centrum)
Čang Caj

**Čang Caj** (, ; * 1020† 1077) bol čínsky filozof, jeden zo zakladateľov novokonfuciovstva.

Podľa neho všetko, čo jestvuje na svete, vzniká z prahmoty - čchi, ktorej vlastnosťami sú pohyb a pokoj. Prvotným stavom čchi je veľké prázdno a proces jej koncentrácie sa podobá premene vody na ľad. Zhusťovanie a rozptyľovanie čchi podmieňuje vznik a zánik všetkých javov a vecí. Proces premien čchi sa nazýva tao. Pohyb a zmeny prahmoty sú dôsledkom vzájomného pôsobenia jang jin. Ich jednotou je tao, ktoré Čang Caj chápal ako veľkú harmóniu. Pohyb v prírode je určovaný zákonom li, ktorý je imanentný samej prahmote čchi.

Zdrojom poznania sú pocity, ktorých prostredníctvom sa človek spája s vonkajším svetom, no poznanie tao sa na nich nezakladá.

## Referencie

## Ďalšia literatúra
* 
* 

Kategória:Narodenia v 1020
Kategória:Úmrtia v 1077
Kategória:Čínski filozofi
Marina Čarnogurská

Mgr. **Marina Čarnogurská-Ferancová**, CSc. (* 11. jún 1940, Bratislava) je slovenská sinologička, filozofka a prekladateľka, odborníčka na čínsku filozofiu.

## Vzdelanie a špecializácia
Marina Čarnogurská absolvovala odbor sinológia na Filozofickej fakulte Karlovej univerzity v Prahe v rokoch 1963 až 1969 a odbor filozofia v rokoch 19641970. Vo svojej diplomovej práci sa venovala konfucianizmu (*Úvod ku štúdiu starovekej konfuciánskej etiky*). Titul Mgr. jej bol udelený v roku 1970 a CSc. v roku 1991.

Počas rokov normalizácie nemohla publikovať, a preto väčšina jej publikácií vyšla po roku 1990. V roku 1991 nastúpila do Slovenskej akadémie vied ako sinologička so špecializáciou klasická čínska filozofia, náboženstvo a literatúra, komparatívna filozofia.

## Rodina
Je dcérou Pavla Čarnogurského, sestrou Jána Čarnogurského, Ivana Čarnogurského, Pavla Čarnogurského ml. a prekladateľky Oľgy Slivkovej.

## Bibliografia

### Preklady
#### Filozofické diela
* výber z konfuciánskych majstrov (Konfucius, Mencius, Sün-c’)
** 
** 
* Lao-c’: *[[Tao Te ťing]]* ((okrem posledného) s Egonom Bondym)
** 
** 
** 
**  [preklad z Chešang kungovej kópie]
**  [preklad z Chešang kungovej kópie]
* Sün-c’: *[[Sün-c’ (kniha)|Sün-c’]]*
** 
** 
* Konfucius: *[[Rozhovory a výroky]]*
** 
** 

### Monografie
* 
* 
* 
* 

## Referencie

## Externé odkazy
* Marina Čarnogurská – oficiálny web
* Marina Čarnogurská – profil a bibliografia na webe Ústavu orientalistiky SAV
* Zoznam diel Mariny Čarnogurskej v súbornom katalógu Slovenskej národnej knižnice

Kategória:Osobnosti z Bratislavy
Kategória:Slovenskí filozofi
Kategória:Slovenskí jazykovedci
Kategória:Slovenskí prekladatelia
Kategória:Sinológovia
Kategória:Pracovníci Slovenskej akadémie vied
Kategória:Vyučujúci na Právnickej fakulte Univerzity Komenského v Bratislave
Kategória:Vyučujúci na Filozofickej fakulte Univerzity Komenského v Bratislave
Kategória:Absolventi Filozofickej fakulty Karlovej univerzity
Čárvaka

**Čárvaka** (ok. 5. storočie pred Kr. - 3. storočie pred Kr.) bol podľa tradície zakladateľ staroindického materializmu nazývaného lókájata, čárváka alebo bárhaspatia.

## Externé odkazy
* 

Kategória:Starovekí indickí filozofi
Miestny čas

**Miestny čas** je čas určovaný vzhľadom na miestny poludník. Každý poludník má svoj iný
miestny čas s poludním (12.00 h) v okamihu, keď Slnko vrcholí nad ním. V bežnej praxi sa miestny čas nepoužíva.

## Externé odkazy
* 

Kategória:Čas
Minulý čas

**Minulý čas** alebo **préteritum** je čas vyjadrujúci, že pomenúvaný dej prebiehal pred momentom prehovoru, napr. *písal som*.

## Externé odkazy

* 

Kategória:Gramatická kategória času
Čajovníkovité

**Čajovníkovité** (*Theaceae*) je čeľaď dvojklíčnolistových rastlín. Stromy a kry so striedavými jednoduchými vždyzelenými listami. Jednotlivé, často nápadné kvety sú päťpočetné, pravidelné a obojpohlavné. Plodom je tobolka, zriedkavejšie bobuľa alebo nažka. Rastú v trópoch a subtrópoch (150 rodov, 1600 druhov).

## Pozri aj
* čajovník čínsky

## Iné projekty

## Externé odkazy
*
Reakčný čas

**Reakčný čas** (lingvisticky nevhodne **reakčná doba**) alebo v niektorých kontextoch **odpoveďový čas**  je  rýchlosť reakcie alebo čas, ktorý je potrebný od exponovania podnetu po reakciu. Na meranie slúži najmä chronoskop.

Konkrétne ide o pojem z najrôznejších oblastí:
* reakčný čas (biológia) 
* reakčný čas (plochá obrazovka)
* reakčný čas (nehody na ceste)
* reakčný čas (chemická reakcia)
* reakčný čas (psychológia)
* reakčný čas (technická podpora)
Voľný čas

náhľad|Voľný čas
**Voľný čas** je časť mimopracovného času, ktorá ostáva po vykonaní nevyhnutných činností (spánku, jedenia, cestovania do zamestnania, práce v domácnosti a pod.) a ktorú človek využíva na regeneráciu svojich síl, na svoj duševný a telesný rozvoj. Vo voľnom čase sa realizuje učenie a sebavzdelávanie, uspokojujú sa kultúrne potreby (čítanie, návštevy divadiel, múzeí, kín a pod.), uskutočňuje sa verejno-politická aktivita, starostlivosť o deti, stretnutia s priateľmi a pasívny odpočinok.

## Externé odkazy
* 
* Voľný čas vo fotografiách 


Kategória:Práca
Filozofický časopis

**Filozofický časopis** je špecifická forma vedeckej literatúry objavujúca sa koncom 17. storočia. V 18. storočia vznikajú filozofické časopisy ako také, a to najprv v Nemecku. 

## Externé odkazy
* 

Kategória:Filozofické časopisy
Časovosť

**Časovosť** je vlastnosť všetkého časového, ktorá stojí v protiklade k večnosti. Časovosť je neoddeliteľná od minulosti a rozvrhujúcej sa budúcnosti.

Podľa fenomenológie je časovosť vedomie času a súvisí s týmto vedomím. Podľa Heideggera je časovosť charakteristická črta pobytu ľudskej existencie, bytie k smrti, vlastný znak našej konečnosti. Ani jeden okamih sa nezhoduje so sebou samým, súčasťou vedomia času je akási dialektická hra alebo vzájomné napätie medzi minulosťou, prítomnosťou a budúcnosťou, kde
nijakú časovú dimenziu nemožno brať oddelene, ale "ako niečo iného než je sama v neustálej permutácii", ktorá sa prejavuje nevyhnutným postupom k smrti.

## Externé odkazy
* 

Kategória:Filozofické koncepty
Časť

**Časť** môže byť:
*to, čo sa získa rozkladaním (napr. analýzou) celku alebo to, čo v spojení (napr. prostredníctvom syntézy) s iným dáva celok
*v biológii: taxonomická kategória, pozri časť (taxonómia)
*druh krajinnej (geomorfologickej) jednotky, pozri časť (geomorfológia) 

## Iné projekty
Čchi (všeobecný pojem)

**Čchi** (čín.) je vzduch, para, dych, prahmota, základná prírodná látka, životná sila. Pojem čchi je základným pojmom čínskej filozofie prírody.

## Externé odkazy
* 

Kategória:Čínska filozofia
Čelo

**Čelo** môže byť:
* v zoológii:
** pri hmyze predná alebo horná časť hlavovej kapsuly ležiaca medzi zloženými očami, pozri čelo (hmyz)
** pri vyšších živočíchoch a u človeka: predná vyklenutá časť lebky nad očnicami, jej podkladom je čelová kosť, pozri čelo (vyššie živočíchy)
* prenesene: 
** predná časť
** vedúce postavenie, vedenie
* vo vojenstve a športe: prví muži pochodového prúdu, pelotónu a podobne
* v strojárstve a podobne:
** čelo cievky točivého elektrického stroja
** plošné zakončenie predmetu v smere jeho osi alebo pohybu
** pri reznom nástroji: jedna alebo viacero plôch na reznej časti nástroja na trieskové obrábanie, po ktorej odchádza trieska
** pri kladive: úderná plocha kladiva
** pri kline: plocha klinu, na ktorú pôsobí sila pri zatĺkaní
** pri sekere: tuhý koniec sekery
** na lodi: prova, pozri čelo (loď)
** zastarano, pri kotli: kotúč prinitovaný k valcovému kotlovému telesu, ktorý má otvory pre plamence a prípadne aj prielezný otvor
* v muzikológii: violončelo
* vrch v Malých Karpatoch, pozri Čelo (vrch v Malých Karpatoch)
* vrch v Strážovských vrchoch, pozri Čelo (vrch v Strážovských vrchoch)
* vrch v Stolických vrchoch, pozri Čelo (vrch v Stolických vrchoch)

## Pozri aj
* čelo ľadovca
* čelo vlny
* čelo príkrovu
Georgij Ivanovič Čelpanov

**Georgij Ivanovič Čelpanov** (* 1862 - † 1936) bol ukrajinskej a  sovietsky filozof, logik, zakladateľ prvej psychológie laboratória v Kijeve (1897) a Moskovského psychologického inštitútu (1912). Profesor filozofie a psychológie na Univerzite v Kyjeve (1892 - 1907), následne, profesor na Univerza v Moskvi (1907-1923) a Prikláňal sa k novokantovstvu a pozitivizmu

## Externé odkazy
* 

Kategória:Narodenia v 1862
Kategória:Úmrtia v 1936
Kategória:Ruskí filozofi
Častica látky

**Častica látky** alebo **látková častica** je fyzikálny objekt malých rozmerov tvoriaci látku. Napríklad molekula, atóm, ión, atómové jadro, protón, neutrón a elementárna častica látky (kvark, leptón). 

Častice látky sú charakterizované napríklad (nenulovou pokojovou) hmotnosťou, elektrickým nábojom, rozmerom, tvarom, zložením, vzájomným pôsobením (interakciou) a pri kvantovom opise aj kvantovými číslami.

## Pozri aj
*častica
*elementárna častica
*korpuskula

Kategória:Fyzika častíc